Държавен вестник, бр. 101, 2015 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  101
то на висококачествени медицински дейности 
и за осигуряване на основните функции на 
общественото здраве. То също така трябва 
да проследява как решенията за здравната 
политика се отразяват върху другите сектори 
и заинтересовани институции.
Министерството на здравеопазването и 
неговите структури се ангажират да иници-
ират междусекторни подходи към здравето и 
да изпълняват функциите на посредници и 
застъпници на здравето. Това включва акцен-
тиране както на икономическите, социалните 
и политическите ползи от доброто здраве, така 
и на негативните ефекти от лошото здраве и 
неравенство върху всеки сектор, цялата дър-
жава и цялото общество. Във все по-голяма 
степен ще се обръща внимание на стратегиче-
ските ползи от включването на здравето във 
всички политики. По този начин здравето ще 
се издигне на предни позиции в политическия 
дневен ред и ще се подобри диалогът между 
различните политически документи по отно-
шение на здравето и неговите детерминанти. 
За реализация на Националната здравна 
стратегия Министерството на здравеопазването 
се ангажира с подобряване взаимодействието с 
всички министерства и други държавни струк-
тури и организации за реализация на техните 
отговорности по отношение на социалните и 
екологичните детерминанти на здравето.
Министерството на труда и социалната 
политика – основните отговорности на ми-
нистерството произтичат от огромната роля, 
която играят социалните фактори върху 
здравето на населението, в т.ч. трудовата за-
етост и мрежата за социално подпомагане и 
грижи, особено за най-уязвимите обществени 
групи – деца в институции, деца и хора с фи-
зически и психически увреждания, възрастни 
хора, социално слаби и др. Министерството е 
ангажирано с осигуряване на трудова заетост 
и безопасни и здравословни условия на труд, 
както и осигуряване на социални услуги за 
посочените целеви групи.
Министерството на труда и социалната 
политика и Министерството на здравеопазва-
нето ще си партнират в процеса на интегра-
ция на социалните и здравните услуги, в т.ч. 
деинституционализация на домовете за деца и 
развитие на дългосрочните грижи, както и в 
процеса на усъвършенстване на медицинската 
експертиза и социалната оценка на хората с 
увреждане.
Министерството на околната среда и водите 
има отговорност за грижата за всички аспекти 
на състоянието на околната среда и осигуряване 
на надеждна защита от контаминирането є с 
вредни за здравето на хората компоненти от 
химическо, физическо и биологично естество.
Министерството на образованието и наука-
та – основните задачи на министерството са 
свързани с насърчаване на детските градини 
и училищата да създават среда, подкрепяща 
здравето, и да осигуряват на своите възпита-
ници поднесени по подходящ начин знания и 
умения, необходими за целите на добре инфор-
мираната и независима преценка за ползите от 
доброто здраве. Въвеждането на съвременни 
здравнообразователни програми в детските 
градини и училищата следва да постави ос-
новата на ново индивидуално поведение по 
отношение на здравето и стила на живот. Във 
връзка с това Министерството на образовани-
ето и науката следва да разшири тематиката 
на сега действащите здравнообразователни 
програми в областта на: лична хигиена, храна 
и здравословно хранене, вредни за здравето 
индивидуални навици, рискови за здравето 
фактори на околната среда, предпазване от 
битов и транспортен травматизъм, вредата 
от злоупотреба с лекарства, сексуално обра-
зование, образование за семеен живот и др. 
Дългосрочният ефект на училищното здрав-
но образование е трудно да бъде оценен. Но 
той би имал огромен успех дори ако доведе 
до отстраняване само на част от вредните за 
здравето поведенчески навици.
Министерството на младежта и спорта 
съвместно с Министерството на образованието 
и науката и Министерството на здравеопаз-
ването ще съгласуват своята работа по отно-
шение спортните инициативи в училищата и 
насърчаване на спортните клубове да развиват 
ориентирания към здравето спорт. Развитие-
то на училищния спорт ще допринесе както 
за укрепване здравето в училищна възраст, 
така и в живота през следващите степени на 
възрастовата скала. 
Министерството на земеделието и храни-
те – основните задачи, които това министер-
ство ще изпълнява се свеждат до гарантиране на 
безопасността на храните за масова консумация 
и добива, преработката и продажбата на мляко 
и млечни продукти, на месо и месни продукти, 
на зеленчуци и плодове в съответствие със 
стандартите на Европейския съюз. Отговор-
ност на министерството е организирането на 
системен контрол върху влагането в храните 
и питейните продукти на нерегламентирани 
консерванти, оцветители, овкусители и др. 
Освен това министерството е ангажирано с 
провеждане на действия срещу заболяванията 
у животните, известни като облигатни или 
факултативни зооантропонози: туберкулоза, 
бруцелоза, трихинелоза, тениози и др.
Министерството на транспорта, информаци-
онните технологии и съобщенията – поради ви-
сокия транспортен травматизъм, оставящ след 
себе си не малко случаи на тежки наранявания, 
инвалидизации и смърт, Министерството на 
транспорта следва да концентрира усилията 
си в рамките на своята компетентност за оси-
гуряване на пътнотранспортна безопасност и 
реализиране на доказали своята ефективност 
и безопасност проекти за пътно строителство.
Министерството на вътрешните рабо-
ти – отговорностите на министерството са 
свързани с превенция на престъпността, в т.ч. 
домашното и сексуалното насилие, трафика